ועדת הרבנים לענייני תקשורת

ועדת הרבנים לענייני תקשורת היא עמותה חרדית שקמה בשנת 2005 כדי לפקח על תכנים הנגישים לציבור החרדי. הוועדה נעזרת באמצעי צנזורה וסינון תכנים, אשר לדעתה אינם צנועים ולכן בלתי מתאימים לאורח חיים חרדי. בייחוד עוסקת הוועדה בסינון טלפונים ניידים וחסימת גישה לשירותים אינטרנטיים, מפני מה שהם מזהים כאיומים הנשקפים לשמירת הדת. הרב אלימלך קורנפלד והרב אפרים רוטשילד נציגי דגל התורה הרב ישראל פישביין והרב שלמה בינעט והרב משה ברזובסקי נציגי אגודת ישראל הרב שלמה זעפרני והרב יעקב שרבני והרב אברהם זכותא נציגי מפלגת ש"ס הרב נפתלי הייזלר נציג הפלג הירושלמי הרב שמואל ברנדסדרופר נציג העדה החרדית הרב חיים לנג נציג הוועדה הוותיקה בעת הקמתה בשנת 2005 מונו לכהן כרבני הוועדה: הרב צבי פרידמן נציג הליטאים, הרב ישראל פישביין נציג חסידות גור, הרב ברוך שרגא נציג הספרדים, הרב יוסף בנימין ואזנר נציג החסידויות, הרב עמרם אופמן נציג העדה החרדית. בשנת 2019 נתגלעו חילוקי דעות בין חברי הוועדה לגבי המספרים שצריכים להיות חסומים, הרב צבי פרידמן שהתנגד לחלק מפעולות הוועדה שלח מכתב לחברות התקשורת ובהן הבהיר כי הוא מתנגד לחסימות מספרים קולקטיביות וטענות נוספות. בתגובה, חברי העמותה האחרים הדיחו את הרב צבי פרידמן, ובמקומו מונה מזכיר הוועדה חיים לנג לחבר בוועדה. בשנת 2023 בניסיון למנוע הקמת "קומה כשרה" חילופית, כינס הרב משה הלל הירש את ראשי מועצות גדולי וחכמי התורה, בכינוס חודש הרכב הרבנים החברים בוועדת הרבנים, עם נציגות לכל מגזר בציבור החרדי. כדי למלא את מטרותיה, קידמה הוועדה מספר פתרונות טכניים שיצרו את מכשיר הסלולרי ה'כשר'. ערך מורחב – סלולרי כשר מכשיר 'כשר' - הוועדה פעלה לייצור ושיווק טלפונים סלולריים המכונים טלפונים 'כשרים', החסומים מתכונות הקיימות במרבית הטלפונים הסלולריים המודרניים, כגון אפשרות שימוש באינטרנט, שליחת מסרונים, נגן MP3, מצלמה ועוד. כדי ליישם זאת בפועל, הוזמנו מכשירים בקווי יצור שונים לאורך השנים, כשרובם עברו התאמה טכנית, התקנת מערכת הפעלה חדשה, הרס עדשת המצלמה וכדומה. סים 'כשר' - מלבד התאמת המכשיר עצמו והמגבלות שהוטמעו בו, הוא הותאם לשימוש רק עם כרטיס סים ספציפי המוגדר כ'כשר', אשר אמור להיקלט רק על מכשיר 'כשר', ולא ניתן להעבירו למכשיר שאינו מאושר על ידי החברה. סינון תוכן - בנוסף למגבלות הטכניות על המכשיר הכשר, הוועדה אחראית גם על תחום קווי התוכן, ובאמצעות הסכם עם חברות הסלולר היא קובעת אילו מספרים ייחסמו, כך שבעלי "סלולרי כשר" לא יוכלו להתקשר אליהם. בחיוג לקווי תוכן שנפסלו על ידי הוועדה - מושמעת הודעה מוקלטת המודיעה כי "מספר זה אינו מורשה". קידומת ייחודית (הקומה ה'כשרה') - בידול נוסף למשתמשי המכשיר הכשר הושג על ידי יצירת קידומת ייחודית שהוקדשה על ידי החברות, המוצמדת לכל מנוי בסים כשר. קידומת זו הוגדרה כך שלא ניתן יהיה להמירה לסים שאינו כשר בשום שלב, והנושא את מספר הקו מחויב להחזיק במכשיר ובסים כשר. כמו כן, החברות מונעות אפשרות לבצע הפניית שיחות מקו 'כשר' לשאינו כזה ולהפך. משכך, החפץ לעבור למכשיר שאינו 'כשר' - ייאלץ לוותר על מספר הקו שהוא נושא כעת. עם זאת, ניתן לנייד מחברה אחת לרעותה, אך להישאר על המסלול ה'כשר'. קידומות אלו זכו לשם "הקומה הכשרה" בחברות הסלולר. הקידומות הייחודיות של הקומות הכשרות הפכו, אפוא, לסימן היכר ולאמצעי זיהוי של בעל הקו בחברה החרדית, כאשר מי שמחזיק בקו שאינו בקומה הכשרה, מוברר מכך כי סביר להניח שהוא נושא מכשיר שאינו 'כשר'. זיהוי זה יצר השלכות מעשיות בתחומים שונים, בעיקר בתחום הרישום והקבלה למוסדות החינוך. עובדה זו, גרמה לכך שישנם בחברה החרדית המחזיקים בשני קווי טלפון, האחד לתקשורת עם בני הקהילה, והשני לשימושים ויישומים נוספים ולתקשורת במסגרת העבודה. במהלך השנים עלו והתפרסמו ביקורות שונות על התנהלות הוועדה, חלקן הגיעו לדיון בבית משפט. במהלך השנים עלו ביקורות על חסימת קווי תוכן עקב מדיניות חסימה מחמירה מדי, ואף חסימה מסיבות לא ענייניות שאינן עולות עם מטרות הקמת הוועדה. במהלך השנים חסמה הוועדה בין היתר, לפרקי זמן קצרים או ארוכים, קווי סיוע מסוגים שונים, ארגוני חסד ומספרי חירום נוספים. יש שטענו כי אחת הסיבות לחלק מהחסימות היא, שהקווים הופעלו על ידי חברת קווי תוכן שלא שיתפה פעולה עם הנחיות הוועדה. בראשית 2019 חתמו כחמישים אלף בעלי מספר כשר על עצומה הקוראת לשר התקשורת להתערב ולמנוע חסימת קווים של שיעורי תורה, ישיבות, התראות "צבע אדום" ועוד. תביעות נגד מדיניות החסימה והשיווק של הוועדה מתנהלות בבתי משפט ובבתי דין. בפברואר 2020 פורסם כי משרד התקשורת בודק את התנהלות ועדת הרבנים, בעקבות התערבות מבקר המדינה אשר קיבל פניות בנושא. באפריל 2020 פורסם כי ועדת הרבנים מאזינה לתכנים מוקלטים בשירותי ה"וואטסאפ-פון" כאשר היא מקבלת תלונות ביחס לקבוצה ספציפית, ושחלק מחברות התקשורת התחייבו לתת גישה כזו לוועדה כחלק מהסכם הכשרות שקיבלו ממנה. באפריל 2020, בעת התפרצות נגיף הקורונה בישראל, חסמה ועדת הרבנים את קו המידע הקולי של משרד הבריאות המיועד לציבור החרדי. בתגובה איים משרד התקשורת כי אם התופעה תימשך הוא יתערב בהסכמים בין ועד הרבנים וחברות התקשורת. בסוף אותו חודש הורה שר התקשורת דודי אמסלם על איסור חסימת מספרי טלפון המיועדים ללמידה מרחוק בעקבות התפרצות הנגיף. בספטמבר 2019 חסמה הוועדה כחצי מיליון מספרים, רובם של בתים פרטיים ועסקים, כתגובה לכך שמשרד התקשורת חזר בו מכוונה לערוך שימוע למפעילי קווי תוכן טלפוניים שהוועדה מעוניינת למנוע שימוש בהם. ריבוי החסימות והיקפן עורר ביקורת בקרב הציבור החרדי, ואף נשמעו קולות האשמה כלפי משרד התקשורת, היות שאינו משתמש בסמכותו לעצור את חסימות הקווים. במרץ 2019 פורסם דו"ח של רשם העמותות, המעלה חשדות רבים כלפי העמותה, ובהם שקיבלה סכומי כסף ממפעילי הסלולר מבלי לדווח על כך, ושהעבירה נכסים לגופים עסקיים הקשורים לאנשיה. כמו כן קבע הרשם כי העמותה מסרה תשובות סותרות לשאלותיו. בתחקיר שפורסם ב"דה מרקר" ביולי 2019 נטען שהוועדה נשלטת בעיקר על ידי יונתן לבקוביץ, עסקן חסיד גור, ואחד משני מזכירי הוועדה, לעיתים בניגוד לדעת רבני הוועדה. עוד נטען בתחקיר כי יהודה דוויק, מאנשי הוועדה המעורב באישור הכשרות, מפעיל חברה המשווקת בבלעדיות את המכשירים באמצעות רעייתו, והכנסות בני הזוג הן כמיליון ש"ח בחודש. באוקטובר 2019 פרסם אתר כיכר השבת תחקיר שממנו עולה כי עסקני הוועדה אינם מתייעצים עם רבניה. ביוני 2020 בעקבות הביקורות על פעילות הוועדה, התארגנו כעשרה רבנים חרדים ספרדים, בהם חברי מועצת חכמי התורה של מפלגת ש"ס, בניסיון להקים גורם מתחרה לוועדת הרבנים לענייני תקשורת. היוזמה נתקלה בקשיים טכניים, בהם חוסר היכולת של בעלי קווים כשרים להתנייד עם מספרם אל השירות המתחרה, בגלל הגבלות בהסכמים של חברות התקשורת עם ועדת הרבנים הוותיקה. סקר שנערך במאי 2020 העלה כי 63% מהחרדים מחזיקי הטלפון הכשר נתקלו בחסימות מספרים שאינן לשביעות רצונם, וכי רק כשליש ממחזיקי הטלפון הכשר תומכים במתן בלעדיות לוועדת הרבנים ומעוניינים בכניסת גופי כשרות נוספים. באוגוסט 2020 פנתה רשות התאגידים לבית המשפט בבקשה לפרק את העמותה, בנימוק שפעילותה מתנהלת בניגוד לחוק ולמטרותיה. מספר ימים לאחר מכן הודיע שר התקשורת יועז הנדל כי החליט להתערב בנושא החסימות השרירותיות של מספרים על ידי הוועדה. באפריל 2021 הוציא בית המשפט המחוזי בירושלים צו פירוק לעמותה שלפיו ימונה לה מנהל מיוחד. בהחלטה צוין כי מטרת המהלך היא שהעמותה תחזור בסופו של דבר לתפקוד תקין. בספטמבר 2020 פרסם משרד התקשורת כי יערוך שימוע שמטרתו לאסור על חסימת מספרי חירום, וחסימות מסוגים נוספים, והעמדת חובה לשמור תיעוד של כל מספר שנחסם עם הנימוק לחסימתו. שתי עתירות שהוגשו לבג"ץ בהקשר לשימוע נדחו. ביולי 2021 קבע משרד התקשורת כי רישיונות חברות הסלולר יעודכנו בהתאם להנחיות חסימת קווים או מנויים אותן הציגו אשתקד. את המהלך נימק שר התקשורת יועז הנדל: "במדינת ישראל אסור שיהיו מרחבי כאוס. ההחלטה היום מחייבת שקיפות מלאה מצד החברות על חסימת טלפונים, ותיאסר חסימה של קווים ממשלתיים ומוקדי חירום והצלה". בנובמבר 2021 פורסם כי השר הנדל מקדם מהלך שיאפשר לנייד מספרים כשרים למסלול סלולרי רגיל. המהלך נתקל בהתנגדות בציבור החרדי. נחתמו עשרות אלפי טפסי "ביטול מותנה", בהם בקשו מנויים חרדים רבים לבטל את המנוי שברשותם אם המהלך יצא אל הפועל. כמו כן, ב-29 בספטמבר 2021 נפגשו רבנים בכירים מהמגזר עם השר הנדל ובקשו ממנו שלא לקדם את הרפורמה. באפריל 2022 פורסם על ההחלטה של שר התקשורת יועז הנדל, שהתקבלה לאחר שימוע ציבורי, על כך שיהיה ניתן לנייד מספרים כשרים למסלול סלולרי רגיל לכל מפעיל. הנדל קיבל את ההסתייגות בנושא הגבלת גיל המשתמשים וקבע שרק מגיל 18 יוכלו לבצע ניידות מספרים ובכך קיבל את הבקשה של המגזר בנושא הזה. נאמר כי לאחר חג הפסח יפורסם התאריך שבו ההחלטה תיכנס לתוקף. ב-1 במאי 2022 פרסם משרד התקשורת על הכרעתו של שר התקשורת יועז הנדל על פתיחת שוק הטלפונים הכשרים לתחרות, מה שיאפשר ניידות מספרים מלאה בקווים הכשרים. נמסר כי הרפורמה תיכנס לתוקף ב־31 ביולי 2022. ב-28 ביוני, עבר בקריאה ראשונה בכנסת חוק "הקומה הכשרה", שנועד בעיקרו לבטל את הרפורמה של השר הנדל. ב-28 ביולי, לאחר עתירת מספר ארגונים חרדים נגד השר הנדל, קיבל בג"ץ את הבקשות לצו ביניים עד לדיון בעתירות לגופן, ובכך נדחה יישום הרפורמה לפחות עד לשנת 2023. מספרים אלה מיועדים למכשירים המאושרים על ידי ועדת הרבנים לענייני תקשורת: ועדת הרבנים לענייני תקשורת, באתר "גיידסטאר ישראל" חיים לוינסון וגיל קליאן, סלולרי כשר: מכשירי מירס ישווקו עם חותמת כשרות, באתר ynet, 13 בפברואר 2005 ערן טל, סלקום ופלאפון קיבלו אישור לשווק טלפונים כשרים, באתר ynet, 25 באוגוסט 2005 מיטל זדה, הרבנים הטילו וטו - ופלאפון הפסיקה לפרסם, באתר ynet, 4 בספטמבר 2008 עומרי לוי, סלולרי בהכשר בד"ץ: סיפורו של הטלפון לחרדים, באתר ynet, 6 בינואר 2009 קריאת ועדת הרבנים לענייני תקשורת למעבר לקו נקי גם בטלפון נייח, אתר שטייגן טלי פרקש, הסלולרי הכשר: מספרי החירום לנפגעי אונס וער"ן נחסמו, באתר ynet, 15 בספטמבר 2013 נתי טוקר, האיש ששולט בסלולרי של מיליון ישראלים - ומה יקרה אם תחייגו ממספר שמתחיל ב-052-76?, באתר TheMarker‏, 5 ביולי 2019 אמנון לוי, זה לא לטלפון, באתר החדשות 13, 25 ביולי 2019 אביאור אבו, כך מפקירה המדינה את התחרות בשוק הסלולר בידי הרבנים, באתר כלכליסט, 12 בנובמבר 2019 ישי כהן, ‏שר התקשורת נגד 'ועדת הרבנים': "בלתי נסלח", באתר כיכר השבת, 12 באפריל 2020 שוקי פרידמן, שוק הסלולר הכשר: מחור שחור לאסדרה מאוזנת, המכון הישראלי לדמוקרטיה, 2020 מומי דהן וחנה-אורה קדרון, נייר מדיניות בנושא עמותת ועדת הרבנים לענייני תקשורת, בית הספר פדרמן למדיניות ציבורית באוניברסיטה העברית בירושלים, 28 ביולי 2020 אריאלה שטרנבך, קללות, הפגנות ואבנים: שיטת הפרוטקשן של הטלפונים הכשרים, באתר חדשות 13, 13 ביולי 2021 מנדי גרוזמן ואלי ביתאן, סחיטה, עבריינים והונאת רבנים: חנויות הסלולר תחת מתקפה, באתר כאן מורשת, 11 באוקטובר 2021 יענקי פרבר, ה'גארדיאן' הבריטי: "ועדת הרבנים לענייני תקשורת נלחמת בקרב אבוד" באתר בחדרי חרדים יוסי שטארק, הטרור החרדי: "נהרוג אותך ונשרוף את החנות ב-3 בלילה", באתר בחדרי חרדים, 13 בינואר 2022 ועדת הרבנים לענייני תקשורת, באתר "גיידסטאר ישראל" בג"ץ 1578/19 אליעזר בן אפרים נ' משרד התקשורת, ניתן ב־18 באפריל 2019 חזקי שטרן, ‏כ-15 שנים אחרי: מהפך ב"ועדת הרבנים לענייני תקשורת", באתר כיכר השבת, 30 באפריל 2019 קם הדבר ונהיה: כינוס אחדות בראשות גדולי הדור לשמירת 'הקומה הכשרה', באתר בחדרי חרדים, ‏2016-07-20 טלי פרקש, הסלולרי הכשר: מספרי החירום לנפגעי אונס וער"ן נחסמו, באתר ynet, 15 בספטמבר 2013 שיא חדש של אטימות: ועדת הרבנים חסמה קו לניצולי שואה, באתר בחדרי חרדים, 4 בינואר 2020 חנן גרינווד, דווקא עכשיו? קו חירום בדרום נחסם, באתר ישראל היום דני זקן, ‏יוצאים לאור: מרד חרדי נגד ועדת הכשרות של הסלולר | בלעדי, באתר גלובס, 27 ביולי 2019 אביאור אבו, לראשונה: משרד התקשורת בודק את ועדת הרבנים, באתר כלכליסט, 17 בפברואר 2020 נתי טוקר, הוועדה שמפקחת על הסלולרי ה"כשר" רוצה להאזין לשיחות של המשתמשים, באתר TheMarker‏, 2 באפריל 2020 Telecom News - חשיפת המסמך המוכיח שיש מי שמאזין לשיחות במגזר החרדי בניגוד לחוק!, באתר www.telecomnews.co.il ישי כהן, ‏שר התקשורת נגד 'ועדת הרבנים': "בלתי נסלח", באתר כיכר השבת, 12 באפריל 2020 גד פרץ, ‏אמסלם הורה להפסיק את חסימות המספרים במגזר החרדי, באתר גלובס, 26 באפריל 2020 יאיר שרקי, ‏קווי התקשורת החרדיים ייסגרו?, באתר ‏מאקו‏, 19 ביוני 2019 אבי רבינא, ‏נקמת ועדת הרבנים: כחצי מיליון מספרים נחסמו ביממה, באתר כיכר השבת, 25 בספטמבר 2019; יענקי כץ, ‏חולי הצליאק החרדים זועמים: ועדת הרבנים חסמה את הקו, באתר כיכר השבת, 22 באוגוסט 2019; ארי קלמן, ועדת הרבנים מתעללת בזקנים, נזקקים וחולים • צפו, באתר בחדרי חרדים, 31 באוקטובר 2019 אבי רבינא, ‏ועדת הרבנים לענייני תקשורת חסמה את הקו של 'הדף היומי', באתר כיכר השבת, 6 בנובמבר 2019 זייד אבו חמיד - רשם העמותות, התראה לפני פירוק, באתר Google Docs אבי רבינא, ‏האשמה: פעולות ועדת הרבנים לענייני תקשורת - "ללא אישור", באתר כיכר השבת, 8 ביולי 2019; האם עמותת "ועדת הרבנים לענייני תקשורת" תפורק בקרוב?, אתר טלקום ניוז נתי טוקר, האיש ששולט בסלולרי של מיליון ישראלים - ומה יקרה אם תחייגו ממספר שמתחיל ב-052-76?, באתר TheMarker‏, 5 ביולי 2019 אבי רבינא, ‏הקלטות הרבנים מ'וועדת רבנים לענייני תקשורת' נחשפות, באתר כיכר השבת, 2 באוקטובר 2019 אביאור אבו, מונופול קווי הסלולר הכשרים נסדק, באתר כלכליסט, 17 במאי 2020 נתי טוקר, פדיון לקוחות שבויים: האם ועדת הרבנים מונעת תחרות בשוק הסלולרי הכשר?, באתר TheMarker‏, 13 באוגוסט 2020 מכון אסקריא, סקר עמדות כלפי ועדת הרבנים לעניני תקשורת המנהלת את קומת המספרים הכשרה, ‏ספטמבר 2020 63% אחוזים ממשתמשי הקומה הכשרה חווים חסימות בניגוד לשביעות רצונם, באתר בחדרי חרדים, 30 בספטמבר 2020 רשם העמותות, בקשה למתן צו פירוק. פר"ק 10271-08-20, ‏10.08.2020 ישי כהן, ‏המדינה מבקשת: לפרק את 'ועדת הרבנים לעניני תקשורת', באתר כיכר השבת, 5 באוגוסט 2020 ציוץ של יועז הנדל ברשת החברתית אקס (טוויטר), 22 באוגוסט 2020 ישי כהן, ‏שר התקשורת מכריז מלחמה על 'ועד הרבנים', באתר כיכר השבת, 22 באוגוסט 2020 החלטה על מתן צו לפירוק עמותת ועדת הרבנים לעניני תקשורת.pdf, באתר Google Docs אביאור אבו, שוק הסלולר החרדי: ביהמ"ש הוציא צו פירוק לוועדת הרבנים לענייני תקשורת, באתר כלכליסט, 12 באפריל 2021 אביאור אבו, משרד התקשורת יתערב בחסימות הקווים הכשרים במגזר החרדי בחסות ועדת הרבנים, באתר כלכליסט, 9 בספטמבר 2020 שימוע - הוראות לעניין איסור חסימת אפשרות החיוג למספרים מסוימים, באתר GOV.IL 6507-20 ועדת הרבנים נ משרד התקשורת.pdf, באתר Google Docs 7957-20 פלונית נ שר התקשורת.pdf, באתר Google Docs רועי ברגמן, משרד התקשורת מסדיר את חסימת הקווים בטלפונים הכשרים, באתר כלכליסט, 25 ביולי 2021 רפאלה גויכמן, רפורמת הכשרות בסלולר: סוף למונופול החרדי ששולט ביותר מחצי מיליון מנויים, באתר TheMarker‏, 15 בנובמבר 2021 מרדכי הלפרין, "נתפלל שהשופטים יפסקו נגד עשיקת החרדים"; ח"כ פרוש ועוה"ד ל'JDN', באתר חדשות JDN, ‏28 ביולי 2022 שימי שפר, גדולי הרבנים נפגשו עם שר התקשורת יועז הנדל, באתר "כיכר השבת", ‏29 בספטמבר 2021 רפאלה גויכמן, סוף למונופול החרדי: אחרי פסח כל חרדי מגיל 18 יוכל לנייד מספר בקו כשר, באתר TheMarker‏, 14 באפריל 2022 גד פרץ, ‏משרד התקשורת יאפשר ניידות מספרים כשרים, באתר גלובס, 14 באפריל 2022 קובי נחשוני, הסוף ל"מספר הכשר": משתמשי הסלולר החרדי יוכלו להתנתק מפיקוח הרבנים, באתר ynet, 14 באפריל 2022 מהפכה בשוק הסלולר הכשר: שר התקשורת יועז הנדל הכריע: שוק הטלפונים הכשרים נפתח לתחרות; תתאפשר ניידות מספרים מלאה בקווים הכשרים, באתר GOV.IL חוק הקומה הכשרה אושר ללא מתנגדים, באתר "כיכר השבת", ‏28 ביוני 2022 נטעאל בנדל, בג"ץ השהה את רפורמת הסלולר הכשר של השר הנדל, באתר ישראל היום, ‏28 ביולי 2022 רשימת "קומות כשרות" באתר משרד התקשורת